ROBINS ธุรกิจเดินหน้าต่อเนื่อง โบรกฯชูราคาหุ้นมีอัพไซด์ 18% เป้า 74 บ.
ROBINS ธุรกิจเดินหน้าต่อเนื่อง โบรกฯชูราคาหุ้นมีอัพไซด์ 18% เป้า 74 บ.
15 มี.ค. 2562

บล.ฟินันเซีย ไซรัส ระบุในบทวิเคราห์วันนี้(15มี.ค.62) บริษัท โรบินสัน จำกัด (มหาชน) หรือ ROBINS  การประชุมนักวิเคราะห์วานนี้(14มี.ค.62)โทนค่อนข้างลบ บริษัทปรับลดแผนการเปิดสาขาใหม่จากเดิม 1 สาขาเล็ก 2 สาขาใหญ่ เป็น 1 สาขาเล็กที่พะเยา และ 1 สาขาใหญ่ (Lifestyle Center) ที่ลาดกระบัง ทำให้พื้นที่เช่าจากสาขาใหม่เพิ่มน้อยกว่าคาด แม้จะมีแผนปรับปรุงสาขาเดิมปีนี้ 3 แห่งเพื่อเพิ่มพื้นที่เช่า แต่จะแล้วเสร็จปลายปี
ส่วน SSSG ทั้งปีตั้งเป้าโตเพียง 0-1% โดยในช่วง 2 เดือนแรกยังติดลบอยู่เล็กน้อย จึงปรับกำไรปีนี้ลง 5% เป็น +9.5% เทียบช่วงเดียวกันของปีก่อนจากเดิมคาด +15.3% เทียบช่วงเดียวกันของปีก่อนปรับลดราคาเป้าหมายเป็น 74 บาท จากเดิม 80 บาท (DCF) แต่ยังมี upside 18% และราคาหุ้นปัจจุบันมี PE 21.4x ต่ำกว่าค่าเฉลี่ยในอดีตและต่ำกว่าค่าเฉลี่ยปัจจุบันของกลุ่มที่ 26x และ 28x ตามลำดับ จึงยังแนะนำซื้อ